Flood

Flood er en norsk slekt som stammer fra Jørgen Ibsen (død 1667 i Tønsberg). Hans fødselsår, fødested og foreldre er ikke kjent. Han drev skipsrederi, var kirkeverge og 1661-1667 rådmann i Tønsberg. I ekteskapet med Anne Christophersdatter Stockman (død 1667) ble de foreldre til seks barn som var umyndige da foreldrene døde. Barna kom til morens slektninger.
Navneformen Flod ble tatt i bruk av sønnen Christopher Jørgensen Flod (død 1711 i Skien) som var student fra Odense i 1673 og ble lærer og rådmann i Skien, samt av dennes brorsønn Peder Pedersen Flod (død i Skien 1727) som også hadde utdannelse fra Danmark og ble kemner i Skien. Deres etterkommere endret navneformen til Flood.
Det er ikke påvist noen slektsforbindelse til andre slekter Flod eller Flood i Norge, Storbritannia eller andre land.
Fra Peder Pedersen Flod og ektefellen Gjørol Hansdatter Møller (død 1769) stammer den nålevende slekten.


== Noen kjente slektsmedlemmer ==
Jørgen Ibsen (død 1667), skipsreder m m i Tønsberg
Christopher Jørgensen Flod (død 1711), rådmann i Skien
Jørgen Pedersen (død 1718), Langesund, eier av skipsbyggeri og en rekke eiendommer
Peder Pedersen Flod (død 1727), kemner i Skien
Jørgen Pedersen Flood (død 1803), Aker, eier av Tøyen hovedgård og Kjølberg, kommerseassessor
Peder Jørgensen Flood (død 1832), Skien, grosserer, borgerkaptein, stadshauptmann og gift med Inger Jørgine Jørgensen (Wesseltoft)
Elias Martinius Flood (død 1838), Porsgrunn, kjøpmann og legatstifter
Paulus Mathias Fredericus Flood (død 1847), Porsgrunn, kjøpmann, fransk konsul, ordfører
Kjeld Jensen Flood (død 1857), Christiania, oberstløytnant
Nicolai Benjamin Flood (død 1869), sogneprest i Stadsbygd
Jørgen Pedersen Flood (død 1867), Porsgrunn, kjøpte Bolvik Jernværk og Herre bruk, dansk visekonsul, ordfører, eier av «Floodegården» og gift med Hanna T. M. Aall (død 1863), datter av eidsvollsmannen Jørgen Aall
Boye Joachim Flood (død 1873), Hedrum, sogneprest og ordfører
Jørgen Aall Flood (død 1898), Porsgrunn, skipsreder, dansk visekonsul, ordfører
Hanna Flood (død 1879) gift med Jonas Wessel og mor til Hjalmar Wessel (død 1933), Borregaard
Simon Wright Flood (død 1895), Brooklyn, skipsreder, medlem formannskap, forsikringsagent og børsmedlem i New York
Johannes Martinius Flood (død 1905), Sveits, overlege i Port Said
Constantius Flood (død 1908), Kristiania, gårdbruker og forfatter
Fredrik («Fritz») Christoffer Trampe Flood (død 1913), Porsgrunn, eide noen år Bolvik Jernværk,skipsmegler og gift med Marie Didrikke Cappelen (død 1913), datter til Hans og Benedicte Cappelen, Gjemsø kloster
Johannes Flood (død 1917), Trondheim, sogneprest og konstituert biskop 1909
Hans Cappelen Flood (død 1933), Bergen, administrerende direktør Bergens mekaniske Verksted
Immanuel Flood (død 1926), Oslo, cand.theol. og skolebokforfatter
Just Wright Flood (død 1936), Lysaker, overtollkontrollør, forfatter
Jørgen Wright Flood (død 1940), apoteker, slektsforsker og fagbokforfatter
Ulrik Fredrik Cappelen Flood (død 1946), Oslo, høyesterettsadvokat, gift med kusinen Ulrikke Cappelen fra Gjemsø kloster
Carl Gustav Flood (død 1934), Oslo, politimester i Bergen 1905, by- og rådhusskriver i Trondheim 1914
Benedicte («Benny») Marie Flood (død 1985), Asker, gårdbruker og foreningskvinne, gift med Torger Holtsmark (død 1936), Tveter gård i Asker
Marie Didrikke Flood, Oslo, sekretær i Utenriksdepartementet og gift med generalkonsul Thorgeir T. Siqveland
Hanna Flood, Oslo, bestyrer Grønland kommunale daghjem, gift med Erling Smitt-Amundsen
Conrad Aars Flood, Oslo, disponent for AS Vittingfoss
Simon Flood, Oslo, apoteker
Håkon Flood (1905–2001), Trondheim, professor i kjemi
Ingeborg Boyine Flood (1901–1963), Oslo, forfatter av dikt m.v., slektsforsker og skrev bl.a. slektsbok Flood
Even Hartmann Flood, Trondheim, førstebibliotekar
Erik Aall Flood, Oslo, ingeniør, lærer og forfatter
Jørgen Aall Flood, Kristiansand, distriktssjef
Jørgen Flood, Rasta, politinspektør


== Slektsvåpen ==
Seglene til Christopher Jørgensen (død 1711) og Peder Pedersen Flod (død 1727) har våpen med i skjoldet en fugl med kvist i nebbet og på hjelmens plass et hjerte med tre oppvoksende blomster.
Fra ca 1810 har slekten brukt en engelsk slekt Floods våpenskjold som sitt slektsvåpen: I grønt en sparre fulgt av tre ulvehoder, alt sølv. Som hjelmtegn et gull løvehode.
I stedet for hjelm er brukt løvehodet oppvoksende fra en rangkrone. Slektsmedlemmer har også brukt griffhoder i stedet for ulvehodene og et griffhode i stedet for løvehodet.
Peder Jørgensen Flood (død 1832) brukte i sitt segl et våpen med i skjoldet en heraldisk venstrevendt fugl sittende på et pentagram og som hjelmtegn en sittende venstrevendt fugl. Dette er ikke kjent fra andre i slekten.


== Litteratur ==
Jørgen Wright Flood: Skiensfamilien Flood og dens legatberettigede Descendenter, Kristiania 1884
Ingeborg Flood: Skiensfamilien Flood, Larvik 1961
Hans Cappelen: Norske slektsvåpen, Oslo 1969 (2. opplag 1976)
H. L. Løvenskiold: Heraldisk nøkkel, Oslo 1978
Hans Cappelen: «Våpensegl og slektspapirer fra Skiens-distriktet», i Norsk slektshistorisk tidsskrift, bind 35, Oslo 1996, side 445–463, og lagt ut på nettet med bilder av segl og våpen for slektsmedlemmer Flood [1]